**Oznámenie o vyhlásení výberového konania na miesto psychológa v Detskom domove, Kalvárska 35, Ružomberok**

**Informácia o voľnom pracovnom mieste číslo**: *DeD Ružomberok 5/2018*

*Psychológ, podaktivita 1.2.1*

**Kraj:**     *Žilinský*

**Funkcia:** *Psychológ NP DEI NS III.* **-** *Zamestnanec pri výkone práce vo*

*verejnom záujme v rámci Národného projektu Podpora deinštitucionalizácie náhradnej*

*starostlivosti III v rámci Operačného programu Ľudské zdroje.*

**Počet voľných miest:** 3

**Miesto výkonu práce:** Detský domov ( Od 1. 1. 2019 Centrum pre deti a rodiny Ružomberok) Kalvárska 35, Ružomberok

 Ambulantná a terénna práca v okrese Ružomberok a Liptovský Mikuláš

**Hlavné úlohy:** Odborná činnosť so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí.

**Platová trieda:** V zmysle zákona č. 553/2003 Z.z. o odmeňovaní zamestnancovpri výkone práce vo verejnom záujme.

**Termín nástupu:**od 01.01.2019

**POŽIADAVKY NA ZAMESTNANCA:**

**Kvalifikačné predpoklady**: vysokoškolské vzdelanie II. stupňa, študijný odbor psychológia

jednoodborové štúdiu, prax je výhodou

**Jazykové znalosti**:výhodou je ovládanie iného ako úradného jazyka

**Počítačové znalosti**:užívateľská úroveň

**Požadované schopnosti a osobné vlastnosti**:

 Asertivita, zodpovednosť, flexibilita, empatia, spoľahlivosť, schopnosť tímovej práce, proklientsky prístup, schopnosť zvládať stres a záťažové situácie, ochota a vôľa ďalšieho vzdelávania, sebariadenie a riadenie času, vodičský preukaz typu B

**Požadované odborné znalosti**:

Zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov

Zákon č. 36/2005 Z. z. o rodine a o zmene a doplnení niektorých zákonov

**Pracovná náplň** :

Odborná činnosť so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny a to najmä:

- vykonávanie odbornej činnosti v prirodzenom prostredí, v náhradnom prostredí v otvorenom prostredí a v prostredí utvorenom a usporiadanom na výkon opatrení SPOD a SK,

- aplikácia metód poradenskej psychológie a psychodiagnostiky pri poradenskej pomoci dieťaťu a rodine, posúdenie perspektívy odbornej psychologickej intervencie do budúcnosti - prognóza, naznačiť perspektívu spolupráce s klientom (frekvenciu a spôsob stretnutí – ambulantne/terénne, individuálne/skupinovo),

- využitie odborných psychologických metód na podporu rodiny pri plnení základných funkcií – prevencia sociálnopatologických javov,

- individuálna a skupinová forma práce počas riešenia rodinných konfliktov – multidisciplinárny prístup zameraný na minimalizáciu príčin konfliktov,

- sprievodné poradenstvo rodinám v kríze zamerané na predchádzanie vyňatiu dieťaťa z rodiny – obnova vzťahových väzieb (rodičovských, súrodeneckých, rodinných), zachovanie integrity osobnosti dieťaťa,

- realizácia primárnej psychologickej prevencie zameraná na prácu s rizikovými skupinami detí,

- poskytovanie odbornej pomoci pri obnove vzťahov medzi rodičom a dieťaťom počas rozchodu/rozvodu rodičov,

- odborná psychologická pomoc na uľahčenie zabezpečenia náhradného rodinného prostredia pre dieťa a jeho rodinu

 - poskytnutie odborného poradenstva na riešenie rodinných a výchovných problémov,

- sprostredkovanie odbornej psychologickej pomoci v príprave mladých dospelých na osamostatnenie,

- spolupráca a odborná konzultácia so subjektmi participujúcimi na riešení sociálnej situácie dieťaťa a jeho rodiny,

- vypracovanie spisovej dokumentácie psychológa (psychologických správ, záznamov a pod.),

- účasť na tvorbe a realizácii vzdelávacích, tréningových a rozvojových programov,

- participácia na zhodnocovaní plnenia účelu výchovného opatrenia a navrhovaní ďalšieho postupu,

- spolupráca s ostatnými zamestnancami centra a úradmi PSVR,

- spolupráca s príslušnými subjektmi a konzultácie na účely rozhodovania voľby opatrení SPODaSK pri riešení sociálnej situácii dieťaťa,

- plnenie ďalších úloh v zmysle pokynov nadriadeného.

**Kontakt pre poskytnutie informácií:**

**Meno a priezvisko kontaktnej osoby:** *Ing. Štefan Likavčan, riaditeľ DeD v Ružomberku, Mgr. Zuzana Matušáková, vedúca úseku starostlivosti o deti.*

**Telefón:** *0905 459 882, 0918 787 423*

**E-mail:**dd.ruzomberok@stonline.sk

**Adresa detského domova:** *Detský domov, Kalvárska 35, 034 01 Ružomberok*

**Požadované doklady pre prihlásenie sa do výberového konania pre zamestnanca vo výkone práce vo verejnom záujme:**

a) písomná žiadosť o zaradenie do výberového konania s uvedením čísla výberového konania,

b) kópia vysvedčenia, diplomu alebo iného rovnocenného dokladu o najvyššom

 dosiahnutom vzdelaní,

c) profesijný štruktúrovaný životopis

d)   kópia výpisu z registra trestov nie staršieho ako tri mesiace,
e) motivačný list,

f) písomné čestné vyhlásenie o pravdivosti všetkých údajov uvedených v kópii diplomu, kópii výpisu z registra trestov a profesijnom štruktúrovanom životopise,

g) písomný súhlas so spracovaním osobných údajov podľa zákona č. 18/2018 Z. z. o ochrane osobných údajov a zmene a doplnení niektorých zákonov.

***Žiadosti zasielajte do 12.12.2018 na adresu detského domova, ktorý je uvedený v texte inzerátu. Vaše žiadosti budú posúdené a vybraní uchádzači budú pozvaní na výberové konanie, ktoré sa uskutoční 14. 12. 2018.***

 Ing. Štefan Likavčan

 Riaditeľ DeD Ružomberok